**MINISTERUL EDUCAŢIEI ȘI CERCETĂRII**

**UNIVERSITATEA "1 DECEMBRIE 1918" din ALBA IULIA**

**ȘCOALA DOCTORALĂ DE ISTORIE**

**CONTRACT DE STUDII UNIVERSITARE DE DOCTORAT**

**nr. \_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_**

**I. PĂRŢILE**

**Art. 1. *Prezentul contract se încheie între:***

***a) Universitatea “1 DECEMBRIE 1918” din ALBA IULIA,*** în calitate de Instituție Organizatoare de Studii Universitare de Doctorat (I.O.S.U.D.) cu sediul in Alba Iulia, str. G. Bethlen, nr. 5, judetul Alba, cod fiscal 5665935 reprezentată prin ***Rector, Prof. univ. dr. Valer Daniel BREAZ,*** ***Director CSUD prof. univ. dr. Mihai Gligor și*** ***Contabil Şef Ec. Tamara CONTOR***

***b) Conducătorul de doctorat,***  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

în domeniul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cu funcţia de bază la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***c) Conducătorul de doctorat[[1]](#footnote-1)\*\*,***  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în domeniul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cu funcţia de bază la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***d) Student - doctorand*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, legitimat cu B.I./CI.seria\_\_\_\_\_\_nr.\_\_\_\_\_\_\_\_\_\_\_\_\_\_domiciliat în (adresa, localitatea şi judeţul)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ telefon \_\_\_\_\_\_\_\_\_\_\_\_\_\_\_\_\_\_\_\_\_\_\_ ***email\**** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ admis la studii universitare de doctorat, **în cadrul Universității "1 Decembrie 1918" din Alba Iulia, Școala Doctorală de \_\_\_\_\_\_\_\_\_\_\_\_\_\_\_\_\_\_\_\_\_,** în domeniul fundamental \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ domeniul \_\_\_\_\_\_\_\_\_\_\_\_\_\_\_\_\_\_\_\_\_\_\_\_, forma de învăţământ ***cu frecvenţă (IF)*** conform Deciziei de înmatriculare nr. \_\_\_\_\_\_\_\_\_\_\_\_\_\_\_\_ din data de \_\_\_\_\_\_\_\_\_\_\_\_\_\_\_, în calitate de beneficiar.

***\*după înmatriculare, studentului i se va crea o adresa de email pe domeniul uab.ro obligatoriu de folosit între părti.***

**II. OBIECTUL CONTRACTULUI**

**Art. 2. Obiectul contractului** îl reprezintă oferirea de către Universitatea „1 Decembrie 1918” din Alba Iulia de servicii educaţionale de doctorat pentru formarea de competenţe profesionale (de conţinut, cognitive şi de cercetare) în domenii de specialitate, precum şi a unor competenţe transversale şi reglementarea raporturilor dintre student – doctorand şi conducătorul de doctorat, sub autoritatea I.O.S.U.D. ca părţi implicate în realizarea cerinţelor de asigurare a calităţii.

1. **TEMA DE CERCETARE ALEASĂ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **CADRUL LEGAL**

**Art. 3.** Universitatea „1 Decembrie 1918” din Alba Iulia, în calitate de I.O.S.U.D, îşi desfăşoară activitatea în concordanţă cu: Legea Educației Naționale nr. 1/2011, Legea nr. 288/2004, H.G. 681/2011 privind aprobarea Codului studiilor universitare de doctorat cu modificările si completările ulterioare, Regulamentul de organizare şi desfăşurare a studiilor universitare de doctorat în Universitatea „1 Decembrie 1918” din Alba Iulia.

**Art. 4.** (1) Drepturile şi obligaţiile părţilor contractante sunt cele prevăzute de legislaţia în vigoare, Carta Universităţii, Regulamentul Universităţii „1 Decembrie 1918” din Alba Iulia privind organizarea şi desfăşurarea doctoratului, Regulamentul Şcolii Doctorale de Istorie.

(2)Universitatea se obligă, ca după înmatriculare, să înscrie studenții în Registrul matricol propriu sub un număr unic, valabil pentru întreaga perioadă de școlarizare și în Registrul matricol al universităţilor din România.

**Art. 5 (1) Semnarea prezentului contract de studii universitare de doctorat reprezintǎ asumarea de cǎtre părțile contractante a prevederilor legale menționate la art. 168, alin. 9 din Legea Educației Naționale (Legea nr. 1/2011) cu modificǎrile și completǎrile ulterioare „TEZA DE DOCTORAT ESTE UN DOCUMENT PUBLIC”, astfel, publicarea tezei de doctorat se face atȃt cu numele și prenumele studentului-doctorand, cȃt și cu cel al conducătorului de doctorat,** **ȋn termenele prevǎzute de HG 134/2016.**

(2) Universitatea „1 Decembrie 1918” din Alba Iulia va modifica regulamentul de doctorat şi va anunţa public beneficiarul în cazul modificării legislaţiei referitoare la activitatea de doctorat.

1. **DURATA CONTRACTULUI:**

**Art. 6.** **(1)** Persoana admisă la un program de studii universitare de doctorat are calitatea de student-doctorand, pe întreaga perioadă a prezenţei sale în cadrul programului respectiv, de la înmatriculare şi până la susţinerea examenului de finalizare a studiilor sau exmatriculare, mai puţin pe perioadele de întrerupere a studiilor.

(2) Durata programului de doctorat este, **de regulă,** de 3 ani (6 semestre).

(3) Din motive temeinice, în condiţiile stabilite prin regulamentul şcolii doctorale, durata programului de doctorat poate fi prelungită cu 1-2 ani, cu aprobarea senatului universitar, la propunerea conducătorului de doctorat şi în limita fondurilor disponibile.

(4) Dacă studentul-doctorand nu reuşeşte să finalizeze teza în termenul stabilit potrivit contractului de studii universitare de doctorat şi eventualelor acte adiţionale la acesta, mai are la dispoziţie o perioadă de graţie de maximum 2 ani pentru a finaliza şi susţine public teza, depăşirea acestui termen conducând în mod automat la exmatricularea sa.

**Art. 7.** (1) In activitatea sa, studentul doctorand trebuie să aibă în vedere structura anului universitar stabilită de instituția de învățământ superior.

(2) Pentru anul 2020-2021 structura anului universitar este:

SEMESTRUL I\_\_\_ 01.10.2020-31.03.2021

SEMESTRUL II\_\_\_ 01.04.2021-30.09.2021

(3) Pentru următorii ani de studiu studentul doctorand este obligat să se informeze prin mijloacele puse la dispoziție de UAB (pe pagina de internet, la aviziere, prin comunicare directă cu conducătorul de doctorat/secretariatul IOSUD UAB) cu privire la structura anului universitar, taxele de studiu/taxele administrative stabilite de Senatul UAB, alte condiții specifice de desfășurare a studiilor), aceste modificări producând efecte directe asupra prezentului contract, fără alte notificări.

**Art. 8.** Studentul - doctorand va încheia (dacă este cazul) un act adiţional la prezentul contract cu privire la condiţiile speciale de desfăşurare a programului de studii universitare de doctorat. Actul adiţional face parte integrantă din prezentul contract.

**Art. 9.** (1) Programul de studii universitare de doctorat cuprinde:

a) un program de pregătire bazat pe studii universitare avansate, în cadrul şcolii doctorale, prevăzut în Anexa 2 la contract;

b) un program individual de cercetare ştiinţifică.

**Art. 10.** **Limba în care se redactează şi se susţine teza de doctorat este limba** \_\_\_\_\_\_\_\_\_\_\_\_\_\_\_\_

1. **FINANTARE**

**Art. 11. Finanțarea studiilor universitare de doctorat se va face:** (se bifeaza corespunzator)

1. **a) de la bugetul de stat, pe o perioada de 3 ani € cu bursa**

**€ fără bursă**

**b) cu taxa.**

**(2) Pentru doctoranzii admiși în anul 2020, valoarea taxei este in cuantum de \_\_\_\_\_\_lei. Cuantumul bursei este stabilit anual de MEC, pentru studentul-doctorand cu frecvenţă, cu bursă, finanţat de la bugetul de stat.**

**(3) Plata bursei studentului-doctorand înmatriculat la forma de învăţământ cu frecvenţă pe locurile finantate de la buget este condiţionată de depunerea lunară, de către studentul-doctorand a unui raport de activitate, vizat de conducătorul ştiinţific. Bursa se suspendă automat pentru perioadele de întrerupere a studiilor universitare de doctorat sau în situaţiile de încălcare de către studentul-doctorand a clauzelor contractului de studii universitare de doctorat.**

**(4) Studentul-doctorand exmatriculat datorită neîndeplinirii obligaţiilor prevăzute de contractul de studii universitare de doctorat pierde statutul de student-doctorand, iar dacă a fost bursier pierde automat şi drepturile de bursă.**

1. **DREPTURILE PĂRŢILOR CONTRACTANTE**

**Art. 12.** Universitatea „1 Decembrie 1918” din Alba Iulia în calitate de I.O.S.U.D. are următoarele **drepturi**:

a) să stabilească condiţiile de desfășurare a studiilor universitare de doctorat, întreruperea şi prelungirea acestora, înmatricularea şi exmatricularea studentului-doctorand;

b) să dea dispoziţii cu privire la doctoranzi, sub rezerva legalităţii lor;

c) să urmărească modul în care studentul-doctorand își respectă obligaţiile ce decurg din calitatea de student-doctorand, prevăzute în Planul studiilor universitare de doctorat al studentului-doctorand, denumit în continuare Planul individual, precum şi modul în care studentul-doctorand își respectă obligaţiile ce decurg din prezentul Contract;

d) să exmatriculeze studentul - doctorand, la propunerea conducătorului de doctorat, în cazul în care se constată neîndeplinirea obligaţiilor prevăzute în programul de studii universitare doctorat şi în contractul de studii universitare de doctorat;

e) să aprobe schimbarea conducătorului de doctorat la cererea studentului - doctorand, după obţinerea acordului scris al unui nou conducător de doctorat, în cadrul aceluiaşi domeniu de studiu;

f) să aprobe transferul studenților - doctoranzi în Universitatea „1 Decembrie 1918” din Alba Iulia cu acordul prealabil al unui conducător de doctorat, pe baza unei analize privind încadrarea studentului - doctorand în perioada legală de doctorat şi cu respectarea pregătirii doctorale în Universitatea „1 Decembrie 1918” din Alba Iulia;

g) să încheie acorduri de cotutelă, prin care să stabilească cerinţele desfăşurării şi organizării doctoratului şi rolul asumat în cotutelă cu alte I.O.S.U.D;

h) să solicite, cu acordul conducătorului de doctorat, antrenarea studentului - doctorand în activităţi didactice (seminar, laborator, aplicaţii). Aceste activităţi vor intra în programul de pregătire al studentului – doctorand;

i) să stabilească pentru fiecare an universitar cuantumul taxei anuale de studiu şi al taxei pentru susţinerea tezei de doctorat, în funcție de evoluţia costurilor școlarizării, în contextul cadrului economic şi legal de la momentul respectiv;

j) să stabilească anual modalitatea de plată a taxelor de către studentul-doctorand şi termenele până la care trebuie achitate.

**Art. 13. Conducătorul de doctorat** are următoarele drepturi:

a) dreptul de a participa la competiţii pentru granturi doctorale;

b) dreptul de a îndruma şi evalua activitatea studentului-doctorand în cadrul programului de studii universitare de doctorat, conform autonomiei profesionale şi universitare, urmărind exigenţele programului de studii universitare de doctorat şi respectând interesele profesionale ale studentului-doctorand;

c) dreptul de a stabili comisia de îndrumare prin consultare cu studentul doctorand;

d) dreptul de a propune comisia de doctorat;

e) dreptul la o evaluare internă şi externă imparţială, conformă cu metodologia specifică a procesului de evaluare;

f) dreptul de a cunoaşte metodologia în raport cu care este evaluat, atât în evaluarea internă cât şi în evaluarea externă;

g) dreptul de a cunoaşte rezultatele evaluării interne şi externe a propriei activităţi;

h) dreptul de a refuza îndrumarea unui student-doctorand în condiţiile în care este pus fără voia sa într-un conflict de interese;

i) dreptul de a solicita Consiliului şcolii doctorale întreruperea relaţiei de îndrumare cu un student-doctorand;

j) dreptul de a selecta candidatul la doctorat pentru o poziţie vacantă aflată sub îndrumarea sa şi de a propune înmatricularea studentului-doctorand;

k) dreptul de a solicita şcolii doctorale organizarea unui concurs de admitere pentru fiecare poziţie de student-doctorand vacantă aflată sub îndrumarea sa;

l) dreptul de a decide elementele de studiu din cadrul programului de pregătire bazat pe studii universitare avansate la care studentul-doctorand trebuie să participe, cu respectarea prevederilor prezentului regulament;

m) dreptul de a fi remunerat potrivit reglementǎrilor legale în vigoare;

n) dreptul de a refuza temele propuse de candidaţi dacă acestea nu se înscriu în câmpul său de competenţă sau interes academic;

o) orice alt drept care rezultă din Regulament, H.G. nr. 681/2011 si alte acte normative referitoare la studiile universitare de doctorat.

**Art. 14.** **Studentul - doctorand** are următoarele **drepturi** specifice:

a) să beneficieze de sprijinul, îndrumarea şi coordonarea conducătorului de doctorat precum şi a comisiei de îndrumare;

b) să participe la întocmirea planului individual al studiilor universitare de doctorat;

c) să participe la seminariile sau reuniunile de lucru ale personalului de cercetare-dezvoltare din cadrul IOSUD-UAB atunci când sunt în discuţie teme relevante pentru studiile universitare de doctorat;

d) să fie reprezentat în forurile decizionale ale școlii doctorale, în CSUD și în Senatul Universității, potrivit prevederilor regulamentului școlii doctorale și ale Cartei Universității;

e) să solicite susținerea raportului de progres științific anual conform structurii anului universitar în curs

f) să beneficieze de logistica, centrele de documentare, bibliotecile şi echipamentele şcolii doctorale şi ale IOSUD-UAB pentru elaborarea proiectelor de cercetare şi a tezei de doctorat;

g) să se înscrie la cursurile şi seminariile organizate de alte şcoli doctorale;

h) să lucreze împreună cu echipe de cercetători din cadrul IOSUD-UAB sau din cadrul unor unităţi de cercetare-dezvoltare care au încheiat acorduri sau parteneriate instituţionale cu Universitatea „ 1 Decembrie 1918” din Alba Iulia;

i) să beneficieze de mobilităţi naţionale sau internaţionale;

j) să beneficieze de sprijin instituţional pentru a participa la conferinţe sau congrese ştiinţifice, ateliere de lucru, şcoli de vară sau iarnă şi seminarii naţionale şi internaţionale în domeniul de specializare în care şi-a ales teza de doctorat;

k) să participe la sesiunile de comunicări ştiinţifice organizate de şcoala doctorală sau/şi de IOSUD-UAB;

m) să fie informat cu privire la curriculum-ul studiilor universitare de doctorat din cadrul şcolii doctorale;

m) să obţină, la cerere, informaţii care să facă transparente calificativele obţinute pe perioada programului de pregătire doctorală;

n) să conteste rezultatele obţinute conform regulamentului de studii doctorale;

o) să solicite motivat Consiliului Şcolii Doctorale schimbarea conducătorului de doctorat dacă s-a constatat neîndeplinirea obligaţiilor legale sau contractuale asumate de către acesta ori pentru alte motive care vizează raportul de îndrumare dintre conducătorul de doctorat şi studentul-doctorand;

p) să efectueze activităţi de predare plătite, cu aprobarea departamentului şi a conducerii Universităţii „1 Decembrie 1918” din Alba Iulia;

r) să primească diplomă de doctor în urma conferirii titlului de doctor prin ordin al ministrului educaţiei;

s) să-si desfășoare pregătirea doctoratului în cotutelă, în baza unui acord încheiat și semnat de părțile implicate, potrivit legii;

t) să efectueze stagii de practică la instituții publice sau private din ţară sau străinătate;

u) pentru studentul-doctorand fără bursă sau cu taxă, posibilitatea desfășurării de activități didactice remunerate va fi reglementată printr-un act adițional;

v) să solicite, în condițiile Regulamentului, întreruperea sau prelungirea studiilor universitare de doctorat;

x) pe toată durata activității, studentul-doctorand beneficiază de recunoașterea vechimii în muncă și specialitate și de asistenţă medicală gratuită, fără plata contribuțiilor la asigurările sociale de stat, la asigurările pentru șomaj, la asigurările sociale de sănătate și pentru accidente de muncă și boli profesionale;

y) orice alt drept care rezultă din Regulament, H.G. nr. 681/2011 și alte acte normative referitoare la studiile universitare de doctorat.

1. **OBLIGAŢIILE PĂRŢILOR CONTRACTANTE**

**Art. 15.** **Universitatea „1 Decembrie 1918” din Alba Iulia** **în calitate de I.O.S.U.D**. **se obligă:**

a) să asigure condiţii tehnice şi organizatorice corespunzătoare desfăşurării concursului de admitere, concursului de obţinere a bursei, susţinerii proiectului de cercetare, susţinerii tezei de doctorat;

b) să valideze rezultatele admiterii şi să decidă înmatricularea candidaţilor reuşiţi la concurs;

c)să asigure condiţii tehnice şi organizatorice corespunzătoare studiului şi cercetării;

d) să asigure accesul la conţinutul lucrării în biblioteca instituţiei,

e) se obligă să facă publică, pe site-ul instituţiei şi la avizierul Şcolii Doctorale, susţinerea publică a tezei de doctorat.

f) să respecte legislaţia în vigoare privind susţinerea în şedinţă publică a tezei de doctorat şi să înainteze actele la MENCŞ în scopul obţinerii titlului de doctor;

g) să asigure respectarea normelor morale şi legale, general acceptate, în cadrul comunităţii academice;

h) să elibereze, la cerere, toate documentele care atestă calitatea de student - doctorand a solicitantului;

i) să asigure confidenţialitatea datelor cu caracter personal ale studentului - doctorand;

j) după susţinerea tezei de doctorat, IOSUD eliberează o adeverinţă care atestă perioada în care studentul-doctorand a urmat studiile universitare de doctorat, indiferent dacă acestea au fost promovate sau nu;

k) să vireze bursa de studiu studentului doctorand, în cuantumul și la datele stabilite de ordonatorul principal de credite, având in vedere alocarea anuala de către ministrul de resort prin HG de granturi doctorale pentru studiile universitare de doctorat (includ cuantumul bursei individuale şi costurile pentru programul de studii avansate şi pentru programul de cercetare ştiinţifică).

**Art. 16.** **Conducătorul de doctorat se obligă:**

a) să asigure îndrumarea ştiinţifică, profesională şi deontologică a fiecărui student-doctorand;

b) să propună temele de cercetare;

c) să întocmească împreună cu studentul-doctorand Planul individual şi să-l supună aprobării Consiliului Scolii Doctorale;

d) să asigure condiţiile şi să stimuleze progresul studenţilor-doctoranzi în cercetarea pe care o realizează;

e) să efectueze monitorizarea şi evaluarea obiectivă şi riguroasă a fiecărui student-doctorand;

f) să sprijine mobilitatea studenţilor-doctoranzi;

g) să evite apariţia conflictelor de interese în îndrumarea studenţilor-doctoranzi;

h) să propună exmatricularea studentului doctorand care nu a îndeplinit obligaţiile prevăzute în contractul individual de studiu;

i) să avizeze cererea de prelungire a duratei doctoratului în condiţiile legii;

j) să cunoască şi să respecte conţinutul reglementărilor interne în vigoare, privind organizarea şi desfăşurarea studiilor universitare de doctorat: Regulamentul Universităţii „1 Decembrie 1918” din Alba Iulia privind organizarea şi desfăşurarea doctoratului, Regulamentul Şcolii Doctorale de „Istorie”

k) să ofere sprijin pentru participarea doctoranzilor la competiţiile naţionale/internaţionale de proiecte (burse doctorale; proiecte pentru tinerii doctoranzi etc.);

l) să monitorizeze şi evalueze desfăşurarea activităţii independente a studenților - doctoranzi, conform planului de învăţământ, în cadrul activităţilor doctorale;

m) să ateste lunar îndeplinirea programului de doctorat, cu excepţia perioadelor de întreruperi aprobate de către Universitatea „1 Decembrie 1918” din Alba Iulia;

n) să stabilească împreună cu conducătorii de doctorat din I.O.S.U.D. partenere, în cazul încheierii unui acord de cotutelă, obligaţiile fiecărei părţi implicate în programul de pregătire al studentului – doctorand.

**Art. 17. Studentul - doctorand** **se** **obligă:**

a) să desfășoare, în conformitate cu Regulamentul Scolii Doctorale si prezentul Contract, activitățile prevăzute în Planul Individual al studiilor universitare de doctorat;

b) să respecte orarul stabilit împreună cu conducătorul de doctorat şi să îşi îndeplinească obligaţiile de susţinere a lucrărilor şi prezentare a rezultatelor cercetării;

c) să prezinte rapoarte de activitate conducătorului de doctorat şi comisiei de îndrumare lunar, ( conform Anexa 3 ), sau ori de câte ori i se solicită;

d) studentul-doctorand cu frecvenţă și bursă are obligația de a desfăşura activităţi didactice, în limita a 3-4 ore convenţionale didactice pe săptămână;

e) să susțină cel puţin o dată la 12 luni Raportul de progres stiintific în faţa comisiei de îndrumare şi a conducătorului de doctorat;

f) să fie în legătură permanentă cu conducătorul de doctorat, în scopul asigurării unui caracter de continuitate pregătirii şi unui flux normal al informaţiilor;

g) să respecte disciplina instituţională;

h) să îndeplinească în bune condiţii şi la timp toate obligaţiile ce-i revin potrivit contractului de studii semnat;

i) să respecte Regulamentul de organizare şi desfăşurare a studiilor universitare de doctorat în Universitatea „1 Decembrie 1918” din Alba Iulia;

j) să realizeze, în termenele reglementate, programul de pregătire, să elaboreze şi să susţină teza de doctorat, în conformitate cu legislaţia în vigoare şi cu regulamentul de organizare şi desfăşurare a doctoratului;

k) să se prezinte la Secretariatul Şcolii Doctorale de Istorie la încheierea fiecărui an universitar, de regulă în luna iulie, pentru a-şi verifica situaţia şcolară;

l) să participe la toate activităţile derulate în cadrul Şcolii Doctorale (Simpozion, Conferinţă, Lucrări practice, Şcoală de vară etc.), dedicate doctoranzilor;

**m) in vederea acordării titlului de doctor este obligatoriu să fie îndeplinite următoarele standarde minimale:**

1. publicarea a minimum un articol ştiinţific, în timpul stagiului de doctorat, în reviste indexate BDI din anexa nr. 31 din Ordinul ministrului educaţiei naţionale şi cercetării ştiinţifice nr. 6.129/2016 privind aprobarea standardelor minimale necesare şi obligatorii pentru conferirea titlurilor didactice din învăţământul superior, a gradelor profesionale de cercetare-dezvoltare, a calităţii de conducător de doctorat şi a atestatului de abilitare;

2. publicarea a minimum un studiu în volume colective la edituri recunoscute CNCS;

3. participarea cu lucrări ştiinţifice la minimum două conferinţe naţionale/internaţionale de profil cu comitet de program, dovedite prin programul conferinţei;

4. doctorandul trebuie să fie prim-autor, iar lucrările publicate/comunicate trebuie să conţină rezultate din teza de doctorat.

1. **LITIGII**

**Art. 18. (1) Părţile** au convenit că toate înţelegerile privind: încheierea, executarea, modificarea, încetarea prezentului contract să fie soluţionate pe cale amiabilă.

(2) Conflictele dintre studentul-doctorand şi Şcoala Doctorală se mediază de către CSUD.

(3) Conflictele dintre studentul-doctorand şi conducătorul de doctorat se mediază de către Consiliul Şcolii doctorale, iar în cazul nesoluţionării conflictului la acest nivel, acesta este mediat de către CSUD.

**Art. 19.** În eventualitatea în care stingerea divergenţelor nu poate fi convenită pe cale amiabilă, soluţionarea acestora va fi realizată de către instanţa judecătorească competentă material şi teritorial, potrivit legii.

1. **SUSPENDAREA CONTRACTULUI**

**Art. 20.** (1) Studiile universitare de doctorat se pot întrerupe din motive temeinice, în condiţiile stabilite prin regulamentul şcolii doctorale. Durata studiilor se prelungeşte cu perioadele cumulate ale întreruperilor aprobate.

(2) Prelungirea prevăzută la alin. (1) se stabileşte prin acte adiţionale la contractul de studii universitare de doctorat.

1. **OBLIGAŢII SPECIFICE DOCTORANZILOR CU TAXĂ**

**Art. 21.** (1) Pe parcursul studiilor sale de doctorat, mai puţin eventualele perioade de întrerupere şi eventuala perioadă de graţie, studentul-doctorand are obligaţia de a achita, în condiţiile stabilite de Senatul Universităţii, taxa de studiu pentru fiecare semestru universitar, inclusiv pentru semestrul în care are loc susţinerea publică a tezei de doctorat, precum şi taxa pentru susţinerea tezei de doctorat.

(2) Un student-doctorand este considerat a fi în parcursul studiilor universitare de doctorat în perioada cuprinsă între data înmatriculării şi data susţinerii publice a tezei de doctorat sau cea a exmatriculării.

**Art. 22.** **Studentul - doctorand cu taxă se obligă:**

a) Să achite taxa anuală de studii stabilită de către Universitate. Taxa anuală poate fi achitată în **2 tranșe** de 50% din cuantumul total conform următorului grafic:

**- TRANŞA I - la inmatriculare pentru doctoranzii din anul I; respectiv 30.10 pentru doctoranzii din ani superiori**

- **TRANŞA II – până la data de 19.04**

b) În cazul în care nu a respectat graficul anterior, studentul - doctorand cu taxă suportă penalităţi de 0,04% (din suma restantă) pentru fiecare zi întârziere.

b1) Neachitarea taxelor de şcolarizare şi a penalităţilor datorate pentru neachitare la termen, conduce la interdicţia participării studentului doctorand la probele specifice de evaluare din cadrul programului de doctorat si la consecintele aferente neparticiparii.

c) Neachitarea taxelor de şcolarizare aferente anului inferior/anterior până la 1 octombrie, conduce la exmatricularea studentului doctorand, acesta fiind obligat in continuare la plata datoriilor restante (taxe şi/sau penalităţi datorate pentru neachitare la termen) care au luat naștere până la data exmatriculării. Doctorandul exmatriculat este considerat debitor al Universităţii și acesta va putea urma alte programe de studii oferite de universitate doar în condiţiile achitării debitelor datorate acesteia.

d) Să nu solicite restituirea taxelor achitate, în cazul retragerii de la studiile de doctorat, al exmatriculării sau al transferării la alte instituţii organizatoare de studii universitare de doctorat. Ulterior începerii anului universitar, după înmatriculare, studenții care urmează programe de studii în regim cu taxă, indiferent de anul de studiu, datorează taxa de şcolarizare în funcție de momentul solicitării scrise a retragerii astfel: dacă cererea de retragere este înregistrată pe parcursul primelor 6 luni ale anului universitar, va datora 50% din taxa de școlarizare totală; dacă cererea de retragere este înregistrată dupa primele 6 luni ale anului universitar, va datora 100% din taxa de școlarizare totală.

e) Pentru perioada 01.10.2020- 30.09.2023 studentul doctorand va achita taxa de studii in cuantumul stabilit prin contract, mai putin perioadele de intrerupere pentru care nu se datoreaza taxa.

f) Pentru perioadele de studiu ulterioare datei de 30.09.2023 studentul doctorand va achita taxa stabilita Universitate pentru continuarea studiilor în regim de prelungire.

g) Studentul-doctorand are obligaţia de a prezenta secretariatului Şcolii Doctorale copii după documentele care atestă că a achitat taxa de studiu respectiv taxa de susţinere a tezei de doctorat.

**h) Taxa de studiu se achită numai în contul RO80TREZ00220F330500XXXX, deschis la Trezoreria Alba, CIF 5665935, beneficiar Universitatea „1 Decembrie 1918” din Alba Iulia, prin optiunea de plata online din sectiunea student web, prin ordin de plata sau prin mandat poştal.**

1. **ÎNCETAREA CONTRACTULUI**

**Art. 23.** (1) **Contractul de studii doctorale încetează în următoarele situaţii:**

a) în momentul finalizării studiilor;

b) prin denunţarea unilaterală a contractului de către studentul - doctorand înainte de expirarea perioadei pentru care a fost încheiat;

c) în cazul exmatriculării studentului - doctorand;

d) în caz de transfer al studentului - doctorand la alt I.O.S.U.D;

e) în caz de deces al studentului - doctorand.

(2) Contractul încetează, fără intervenţia instanţei de judecată şi fără alte formalități, în cazul exmatriculării studentului-doctorand daca acesta nu respectă obligaţiile şi condiţiile din prezentul Contract. Încetarea se produce prin adoptarea deciziei de exmatriculare de către IOSUD.

(3) Dupa încetarea contractului, studentul doctorand rămâne în continuare obligat la plata taxelor de studiu si a penalităţilor (dupa caz) aferente procesului de instruire, obligatii care au luat naștere până la data încetării contractului.

(4) Forţa majoră, aşa cum este definită de lege, duce la suspendarea executării Contractului şi apără de răspundere partea care o invocă în termen de 5 zile de la producerea ei.

**XIII. DISPOZIŢII FINALE**

(1) Planul individual, semnat de conducătorul de doctorat şi de studentul-doctorand, aprobat de CSUD, constituie anexă la prezentul Contract.

(2) Universitatea are dreptul de a afişa pe paginile de web ale Universităţii rezumatul tezei de doctorat, depus de studentul-doctorand la Şcoala Doctorală cu ocazia declanşării procedurii de susţinere publică a tezei de doctorat.

(3) Orice modificare privind clauzele prezentului Contract, în timpul executării acestuia, impune încheierea unui act adiţional, conform dispoziţiilor legale. Contractul se modifică de drept în cazul modificării legislaţiei referitoare la organizarea şi desfășurarea studiilor universitare de doctorat.

(4) Prezentul Contract de studii doctorale s-a încheiat în trei exemplare, câte unul pentru fiecare parte, cu valoare juridică egală.

Contractul de studii este însoțit de „Informarea” făcută în temeiul art.13 din Regulamentul 2016/679/UE privind prelucrarea datelor cu caracter personal și libera lor circulație.

**RECTOR, STUDENT DOCTORAND**

**Prof.univ.dr.Valer Daniel BREAZ**  \_\_\_\_\_\_\_\_\_\_\_\_\_

**Director CSUD, CONDUCĂTOR DE DOCTORAT,**

**Prof. univ. dr. Mihai GLIGOR** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Director General Administrativ, Contabil Şef, Consilier Juridic,**

**Ec. dr. Lucian GABAN Ec. Tamara CONTOR \_\_\_\_\_\_\_\_\_\_\_\_\_\_\_\_\_**

1. \*\* Pentru cazul organizării studiilor de doctorat în cotutela. [↑](#footnote-ref-1)